Bitemaur

* Camponotini
* Formicini
* Gesomyrmecini
* Gigantiopini
* Lasiini
* Melophorini
* Myrmecorhynchini
* Myrmoteratini
* Notostigmatini
* Oecophyllini
* Plagiolepidini

**Bitemaur** (Formicinae) er en gruppe (underfamilie) av maur. Det er beskrevet over 2700 arter fordelt på ca. 50 slekter. De er de dominerende maurene i nordområdene, og noen arter bygger store tuer. Det er funnet ca. 200 arter i Europa og 32 i Norge.

## Utseende
Små til ganske store maur. De er de velkjente maurene, med de to artsrike slektene skogmaur (*Formica* spp.) og jordmaur (*Lasius* spp.). De er forholdsvis slanke og langbeinte. Hodet er relativt lite med middels store fasettøyne. Pedicelen ("skjellet" mellom forkropp og bakkropp) er en-leddet med en bratt bakre overflate. Bakkroppen er oval, bakerst uten giftbrodd, men med en rund pore som de kan sprute ut maursyre fra. Gruppen inneholder verdens største maurart, *[[Camponotus gigas]]*, men også ganske små arter.

## Spesielt utseende arter

De fleste artene i denne gruppen ser ut som ganske ordinære maur, men noen skiller seg ut. Artene i slekten *[[Calomyrmex]]* (navnet betyr "vakker maur") er vakkert metallisk fargede. Slekten *[[Myrmoteras]]* utmerker seg ved å ha uvanlig store fasettøyne (når over nesten hele hodets sider) og kjever (mandibler) som er omtrent så lange som halve resten av kroppen, med skarpe tenner på innersiden. Mange av artene i slekten *[[Polyrhachis]]* har lange, spisse, ofte krokete og forgrenede pigger på thorax og bakkroppen. Noen av disse maurene utmerker seg også med at kroppen er tett kledt med gylne hår.

## Levevis
I likhet med Dolichoderinae mangler disse maurene giftbrodd, men forsvarer seg effektivt ved å bite og sprute maursyre. Formicinae er først og fremst rovdyr, men de er også svært glade i sukker, som de gjerne "melker" fra bladlus. Maurene forsvarer bladlusene mot fiender, for eksempel marihøner, gulløyne og blomsterflue-larver.

## Levende honningkrukker
I områder der fødetilgangen varierer gjennom året, er det viktig å kunne lagre mat. Hos slekten honningkrukkemaur (*Myrmecocystus*), som lever i tørre områder av Nord-Amerika, gjøres dette på en helt spesiell måte. Deler av året er tilgangen på sukker god. Arbeiderne samler da inn store mengder søt væske, bærer den hjem til den underjordiske tua i mage, og gulper den så opp til enkelte spesialiserte arbeidere. Disse drikker svære mengder sukkerløsning, men fordøyer den ikke. I stedet sveller bakkroppen kraftig opp og kan bli stor som en drue, gjennomsiktig-gul, full av "honning". Maurene blir levende honningkrukker som henger i taket av de underjordiske galleriene de kolonien holder til. Når tidene blir magrere, gulper lagrings-arbeiderne gradvis opp honning til de andre medlemmene i kolonien, slik kan den overleve tider med lite mat. Enkelte indianergrupper har lenge visst å utnytte disse maurene, og gravde ut koloniene for å spise de søte arbeiderne.

## Systematisk inndeling
Dolichoderinae er søstergruppen til underfamilien Formicinae.

* ordenen vepser (veps, maur og bier) (Hymenoptera) 
** underordenen **[[stilkvepser]]**, (Apocrita)
*** gruppe **[[broddvepser]]**, (Aculeata)
**** familien maur (Formicidae) 
***** underfamilie **bitemaur** (Formicinae)
****** gruppe Camponotini
******* slekten *[[Calomyrmex]]* – metallisk glinsende, 9 arter
******* slekten stokkmaur *[[Camponotus]]* Mayr, 1861 – over 1000 arter 
******** Vanlig stokkmaur *[[Camponotus herculeanus]]* (Linnaeus, 1758) 
******** Varmekjær stokkmaur *[[Camponotus ligniperda]]* (Latreille, 1802) 
******** Sotsvart stokkmaur *[[Camponotus vagus]]* (Scopoli, 1763) 
******** *[[Camponotus gigas]]* – verdens største maurart
******* slekten *[[Echinopia]]* – 22 arter
******* *[[Forelophilus overbecki]]*
******* slekten *[[Opisthopsis]]*
******* *[[Overbeckia subclavata]]*
******* slekten *[[Phasmomyrmex]]* – 4 arter
******* slekten *[[Polyrhachis]]* – over 600 arter, ofte med lange pigger
****** gruppe Formicini
******* slekten *[[Alloformica]]* – 4 arter
******* slekten *[[Bajcaridris]]* – 3 arter
******* slekten *[[Cataglyphis]]* Förster, 1850 – 73 arter
******* slekten skogmaur *[[Formica]]* Linnaeus, 1758 – 296 arter
******** underslekten sauemaur *[[Serviformica]]* 
********* Svart sauemaur *Formica fusca* Linnaeus, 1758 
********* Vanlig sauemaur *[[Formica lemani]]* Bondroit, 1917 
********* Myrsauemaur *[[Formica transkaucasica]]* Nassonov, 1889 
********* Nordlig sauemaur *[[Formica gagatoides]]* Ruzsky, 1904 
********* Hårete sauemaur *[[Formica cinerea]]* Mayr, 1853 
********* Rødlig sauemaur *[[Formica rufibarbis]]* Fabricius, 1793 
******** underslekten røde skogsmaur *[[Formica]]* ( i snever forstand)
********* Svarthodet skogmaur *[[Formica uralensis]]* Ruzsky, 1895 
********* *[[Formica pratensis]]* Retzius, 1783 
********* Rød skogmaur *[[Formica rufa]]* Linnaeus, 1758 
********* *[[Formica polyctena]]* Förster, 1850 
********* *[[Formica aquilonia]]* Yarrow, 1955 – den vanligste arten i Norge 
********* *[[Formica lugubris]]* Zetterstedt, 1840 
********* Lyshodet skogmaur *[[Formica truncorum]]* Fabricius, 1804 
******** underslekten *[[Raptoformica]]* 
********* Slaveholdermaur (=Rovmaur) *[[Formica sanguinea]]* Latreille, 1798 
******** underslekten kløftehodemaur *[[Coptoformica]]* 
********* Vanlig kløftehodemaur *[[Formica exsecta]]* Nylander, 1846 
******** *[[Formica pressilabris]]* Nylander, 1846
********* Forsslunds kløftehodemaur *[[Formica forsslundi]]* Lohmander, 1949 
********* Svensk kløftehodemaur *[[Formica suecica]]*
******* slekten *[[Polyergus]]* Latreille, 1804 – 6 arter
******** Amasonemaur *Polyergus rufescens* (Latreille, 1798)
******* slekten *[[Proformica]]* Ruzsky, 1902 – 24 arter
******* slekten *[[Rossomyrmex]]* Arnoldi, 1928 – 3 arter 
****** gruppe Gesomyrmecini 
******* slekten *[[Gesomyrmex]]* – 8 arter
******* *[[Santschiella kohli]]*
****** gruppe Gigantiopini – bare én art med svært store fasettøyne
******* *[[Gigantiops destructor]]*
****** gruppe Lasiini
******* slekten *[[Acanthomyops]]* – 16 arter
******* slekten *[[Acropyga]]* Roger, 1862 – mer enn 60 arter
******* slekten *[[Anoplolepis]]* Santschi, 1914 – 6 arter
******* slekten *[[Cladomyrma]]* – 10 arter
******* slekten *[[Lasiophanes]]* – 5 arter
******* slekten jordmaur, *[[Lasius]]* Fabricius, 1804 – ca. 100 arter
******** Sørlig sandmaur *Lasius psammophilus* Seifert, 1992 
******** svart jordmaur *Lasius niger* (Linnaeus, 1758)
******** Tvillingsukkermaur *Lasius platythorax* Seifert, 1991 
******** Brun tremaur *Lasius brunneus* (Latreille, 1798) 
******** Gul jordmaur *Lasius flavus* (Fabricius, 1781) 
******** *[[Lasius umbratus]]* (Nylander, 1846) 
******** Gul fuktengmaur *Lasius mixtus* (Nylander, 1846)
******** *[[Lasius meridionalis]]* (Bondroit, 1919) 
******** Gul kalkjordmaur *Lasius carniolicus* (Mayr, 1861) 
******** Svart tremaur *Lasius fuliginosus* (Latreille, 1798)
******* slekten honningkrukkemaur, *[[Myrmecocystus]]* – 30 arter 
******* slekten *[[Prolasius]]* – 19 arter
******* slekten *[[Stigmaceros]]* – 48 arter
******* *[[Teratomyrmex greavesi]]*
****** gruppe Melophorini – bare én slekt
******* slekten *[[Melophorus]]* – 23 arter
****** gruppe Myrmecorhynchini
******* slekten *[[Myrmecorhynchus]]* – 5 arter
******* slekten *[[Notoncus]]* – 6 arter
******* slekten *[[Pseudonotoncus]]* – 2 arter
****** gruppe Myrmoteratini – bare én slekt
******* slekten *[[Myrmoteras]]* – 32 arter
****** gruppe Notostigmatini – bare én slekt
******* slekten *[[Notostigma]]* – to arter
****** gruppe vevermaur, Oecophyllini – bare én slekt
******* slekten vevermaur *Oecophylla* – 2 nålevende arter, dessuten 11 kjent fra fossiler
****** gruppe Plagiolepidini
******* slekten *[[Agraulomyrmex]]* – to arter
******* *[[Aphomomyrmex ater]]*
******* slekten *[[Brachymyrmex]]* Mayr, 1868
******* *[[Bregmatomyrma carnosa]]*
******* slekten *[[Euprenolepis]]* – 6 arter
******* slekten *[[Lepisiota]]* Santschi, 1926  – 74 arter
******* slekten *[[Myrmelachista]]* – 47 arter
******* slekten *[[Paratrechina]]* Motschulsky, 1863 – 109 arter
******* slekten *[[Plagiolepis]]* Mayr, 1861 – 62 arter
******* slekten *[[Prenolepis]]* Mayr, 1861 – 19 arter
******* *[[Pseudaphonomyrmex emeryi]]*
******* slekten *[[Pseudolasius]]* – 52 arter
******* slekten *[[Tapinolepis]]* – 14 arter

## Litteratur
* Bolton, B. 1995. *A New General catalogue of the Ants of the World.* Harvard University Press. 504 sider. ISBN 0-674-61514-X.
* Douwes, P.; Abenius, J.; Cederberg, B. & Wahlstedt, U. 2012. *Steklar: Myror och getingar. Hymenoptera: Formicidae–Vespidae* Nationalnyckeln till Sveriges flora och fauna 133 sider. ISBN 978-91-88506-78-8
* Hölldobler, B. og Wilson, E.O. 1994. *Journey to the Ants*. Belknap Press. ISBN 0-674-48525-4

## Eksterne lenker
* 
* Tree Of Life: Formicinae Bilder
* Antweb: Formicinae
* Afrikanske Formicinae, med nøkkel til slektene
* Bilder av nordamerikanske arter